Na temelju članka 11. st. 3. Zakona o financiranju političkih aktivnosti, izborne promidžbe i referenduma („Narodne novine“ br. 29/19 i 98/19) objavljuje se

**IZVJEŠĆE**

**o iznosu raspoređenih i isplaćenih sredstava za redovno godišnje financiranje**

**političkih stranaka i nezavisnih vijećnika u Općinskom vijeću**

**Općine Murter-Kornati u 2023.godini**

**Članak 1.**

Sukladno članku 11. stavku 3. Zakona o financiranju političkih aktivnosti, izborne promidžbe i referenduma („Narodne novine“ broj: 29/19 i 98/19) jedinice lokalne samouprave dužne su nakon završetka poslovne godine, a najkasnije do 1. ožujka tekuće godine za prethodnu godinu objaviti na svojim mrežnim stranicama izvješće o iznosu raspoređenih i isplaćenih sredstava iz proračuna jedinice lokalne samouprave za redovito godišnje financiranje svake političke stranke zastupljene u predstavničkom tijelu i svakog nezavisnog vijećnika.

**Članak 2.**

Nezavisni vijećnici (Maja Barešić, Dorjana Juraga, Jure Mudronja, Sandra Bašić) Izjavnom o odricanju od prava na redovito godišnje financiranje iz proračuna (od dana 16.3.2023., 16.3.2023., 20.3.2023., 21.03.2023.) obavijestili su Općinu Murter-Kornati da se odriču prava za redovito godišnje financiranje iz proračuna Općine za cijelo razdoblje trajanja mandata. Slijedom navedenog pripadajuća sredstva zadržavaju se u proračunu Općine Murter-Kornati.

**Članak 3.**

Sredstva iz Proračuna Općine Murter-Kornati za redovito financiranje političkih stranaka i nezavisnih vijećnika zastupljenih u Općinskom vijeću u 2023. godini raspoređena su i isplaćena temeljem Odluke o raspoređivanju sredstava za rad političkih stranaka zastupljenih u Općinskom vijeću Općine Murter-Kornati za 2023. godinu („Službeni glasnik Općine Murter-Kornati“ br.8/22) kako slijedi:

|  |  |  |  |
| --- | --- | --- | --- |
| **Redni broj** | **Naziv političke stranke / nezavisnog vijećnika** | **Iznos raspoređenih sredstva za 2023. godinu** | **Iznos isplaćenih sredstava u 2023. godini** |
| 1. | Hrvatska demokratska zajednica | 451,26 | 451,26 |
| 2. | Nezavisna lista grupe birača - nezavisna vijećnica Ivana Šimat | 248,20 | 248,20 |
| 3. | Nezavisna lista grupe birača - nezavisni vijećnik Marko Ježina | 225,64 | 225,64 |
| 4. | Nezavisna lista grupe birača - nezavisni vijećnik Krešimir Mudronja | 225,64 | 225,64 |

**Članak 4.**

U 2023. godini za redovito financiranje političkih stranaka i nezavisnih vijećnika u Općinskom vijeću Općine Murter-Kornati isplaćeno je 1.150,74 eura.

**Članak 5.**

Sredstva su doznačena na žiro račune političkih stranaka i nezavisnih vijećnika tromjesečno u jednakim iznosima.

KLASA: 400-06/24-01/01

URBROJ: 2182-18-04/1-24-1

Murter, 1. ožujka 2024.god.

PROČELNICA

Melanija Turčinov Rameša, dipl. iur.